 

**בבית הדין הצבאי המחוזי**

**במחוז שיפוטי צפון**

**בפני כבוד השופט** : **סא"ל טובי הארט**

**בעניין: התובע הצבאי (ע"י ב"כ, קמ"ש יואב שטיין)**

 **נגד**

**הנאשם:X/XXX סמל ב' ה'** **(ע"י ב"כ, סרן אהרן פופקו)**

**הכרעת-דין**

על פי הודאתו מורשע הנאשם בעבירה של שימוש בסם מסוכן, לפי סעיף 7 (א) + (ג) סיפא לפקודת הסמים המסוכנים [נוסח חדש], התשל"ג-1973, בהתאם לכתב האישום ולפרטים הנוספים.

**ניתנה היום, י"ט בטבת, 31.12.2023, והודעה בפומבי ובמעמד הצדדים.**

**\_\_\_\_\_\_\_\_\_\_\_**

**שופט**

**גזר-דין**

הנאשם, סמל ב' ה', הורשע על פי הודאתו בעבירה של שימוש בסם מסוכן בגין כך שהשתמש בקנאביס בנסיבות אזרחיות לאורך השנתיים האחרונות במספר הזדמנויות.

הנאשם התגייס לצה"ל בחודש דצמבר 2021 והוא משרת כמגן מתקנים.

הצדדים הציגו בפני הסדר טיעון אשר מבקש להקל עם הנאשם מתוך התחשבות בנסיבותיו האישיות ובהודאתו באשמה, הן במצ"ח והן בפני בהזדמנות הראשונה ממש, תוך ויתור על טענות ראייתיות.

בנסיבות אלה מצאתי לכבד את עתירתם המשותפת של הצדדים ולאמץ את הסדר הטיעון שהוצג.

**על הנאשם נגזרים, אפוא, העונשים הבאים:**

1. **חמישים (50) ימי מאסר לריצוי בפועל, שיימנו החל ביום מעצרו.**
2. **עונש מאסר מותנה בן שישים (60) ימים למשך שלוש (3) שנים, שלא יעבור עבירה לפי פקודת הסמים המסוכנים [נוסח חדש], התשל"ג-1973.**
3. **עונש מאסר מותנה בן שלושים (30) ימים למשך שנתיים (2), לבל יעבור עבירה לפי סעיף 127א+250א לחוק השיפוט הצבאי, התשט"ו-1955 או עבירה של אי קיום הוראות לפי סעיף 133 לחוק השיפוט הצבאי, אם יעבור עבירה לפי פקודת מטכ"ל 33.0220, למעט בגין שתיית משקה משכר.**
4. **חודשיים (2) פסילה מלקבל ומלהחזיק רישיונות נהיגה צבאיים ואזרחיים החל מיום סיום ריצוי עונש המאסר. במועד זה יפקיד הנאשם את כלל רישיונותיו בסמכות רישוי צה"ל. הובהר והוסבר לנאשם כי הוא יהיה פסול מקבלת או החזקת רישיונות מיום סיום ריצוי עונש המאסר, ואולם מניין הפסילה יחל להימנות רק ממועד הפקדת הרישיונות בפועל.**
5. **הורדה לדרגת טוראי.**

**זכות ערעור כחוק.**

**ניתן היום, י"ט בטבת, 31.12.2023, והודע בפומבי ובמעמד הצדדים.**

**\_\_\_\_\_\_\_\_\_\_\_\_\_**

**שופט**

**העתק נכון מהמקור

ק' בית הדין**

**נערך על ידי:ג.ח**

**בתאריך1.1.2024**

**חתימת המגיה:סגן שיר בן-ארמון**